Nokså små (vingespenn ca. 30 millimeter), kraftige, brunlige sommerfugler. Bakvingen er trukket ut til en kort stjert. Oversiden er gjerne ensfarget mørkbrun eller med en mørk blåaktig glans, mens undersiden er vakkert mønstret i rødbrunt, gulbrunt og sølv. Beina er kledt med påfallende lange, mørke, utstående hår, antennene er lange med påfallende stor antenneklubbe.